open-index/open-wikipedia-markdown huggingface dataset:
בנג'מין גרארד

**בנג'מין גרארד** (באנגלית: **Benjamin Guerard**; ) היה עורך דין ופוליטיקאי אמריקאי מקרוליינה הדרומית, שכיהן כחבר האספה הכללית של פרובינציית קרוליינה הדרומית בשנים 1765–1768, כחבר בית הנבחרים של קרוליינה הדרומית בשלוש תקופות כהונה בלתי רצופות בשנים 1779–1786, כחבר הסנאט של קרוליינה הדרומית בשנים 1782–1783, וכמושל קרוליינה הדרומית ה-74 בשנים 1783–1785.

## ראשית חייו
בנג'מין גרארד נולד בצ'ארלסטון שבפרובינציית קרוליינה הדרומית, כבנם של ג'ון גרארד ושל אליזבת היל. הוא למד משפטים באנגליה, וב-1761 התקבל ללשכת עורכי הדין של קרוליינה הדרומית. לאחר מכן הוא עסק בעריכת דין בצ'ארלסטון, ובשנים 1765–1768 היה חבר האספה הכללית של הפרובינציה. ב-1778 נבחר גרארד כחבר בית הנבחרים של קרוליינה הדרומית וכיהן בו תקופת כהונה אחת.

ב-1766 נשא גרארד לאישה את שרה מידלטון, שטבעה עם בנם בהפלגה לניו יורק ב-1775. הוא נישא בשנית ב-1786 למריאן קנאן, ולשניים לא נולדו ילדים.
## מלחמת העצמאות של ארצות הברית
עם פתיחת הזירה הדרומית של מלחמת העצמאות של ארצות הברית, התגייס גרארד למיליציה, והשתתף במצור על צ'ארלסטון. הפטריוטים בעיר נכנעו ב-12 במאי 1780, וגרארד נפל בשבי, אך בהמשך שוחרר. שנה לאחר מכן התברר שהוא הפר את תנאי שחרורו ונכלא על סיפון הסקונר "פק הורס". הוא הציע את אחוזתו כדי לשכן בה את השבויים, אך הבריטים סירבו להצעתו, שכן אדמתו הייתה בשטחים שנשלטו על ידי האמריקאים. ב-1781 הוא הוגלה לפילדלפיה, ולאחר מכן הוא עשה את דרכו בחזרה לקרוליינה הדרומית.
## קריירה פוליטית
ב-1781 נבחר גרארד כחבר הסנאט של קרוליינה הדרומית מטעם מחוז סנט הלנה, ומונה כחבר מטעם קרוליינה הדרומית בוועדה לניהול המשא ומתן על ההסכם בין הבריטים לבין הכוחות האמריקאים למניעת ביזה ושמירה על הסדר בעת פינוי המדינה על ידי הבריטים. ב-1783 הוא נבחר שוב לתקופה קצרה לבית הנבחרים, עד לבחירתו באותה שנה כמושל קרוליינה הדרומית לתקופת כהונה של שנתיים. בעת כהונתו כמושל הוא הסתכסך עם הגנרל נתנאל גרין בנוגע לקבלת המושל הבריטי של מזרח פלורידה פטריק טונין .
## מותו
בנג'מין גרארד נפטר בצ'ארלסטון ב-21 בדצמבר 1788.

## לקריאה נוספת

* The South Carolina Encyclopedia Guide to the Governors of South Carolina


## קישורים חיצוניים

* בנג'מין גרארד באתר אגודת המושלים הלאומית 
* בנג'מין גרארד באתר The Political Graveyard 
* 

קטגוריה:אמריקאים ילידי קרוליינה הדרומית
קטגוריה:צ'ארלסטון: אישים
קטגוריה:מושלי קרוליינה הדרומית
קטגוריה:מושלי מדינות ארצות הברית ללא שיוך מפלגתי
קטגוריה:חברי האספה הכללית של קרוליינה הדרומית
קטגוריה:עורכי דין אמריקאים במאה ה-18
קטגוריה:אמריקאים שנולדו ב-1740
קטגוריה:אמריקאים שנפטרו ב-1788
ויה דולורוזה (מוטי מזרחי)

"**ויה דולורוזה**" היא סדרה של תצלומים תיעודיים המציגים פעולה שביצע האמן מוטי מזרחי בשנת 1973.
## תיאור
בשנת 1973 ביצע מוטי מזרחי פעולה אמנותית (מיצג) שכללה צעידה ב"ויה דולורוזה", היא "דרך הייסורים" שבה צעד ישו בירושלים, כשהוא נושא על גבו דיוקן עצמי גדול. דיוקן זה נוצר כבר ב-1972 עבור תערוכת סוף שנה בבצלאל, שבו למד מזרחי באותה עת. הדיוקן נקשר אל מצחו של מזרחי, והצעידה תועדה בסדרה של תצלומי שחור-לבן, הנמצאים כיום באוסף מוזיאון תל אביב לאמנות מוזיאון ישראל ובאוספים נוספים.

תצלומי הסדרה מדגישים את המאמץ הגופני של האמן, הנעזר בקביים בשל מחלת הפוליו שבה חלה בנעוריו. אילנה טננבאום ראתה בכך ביטוי אירוני בו דמות האנטי גיבור מעקרת את הפאתוס והקדושה.

## צילומי הסדרה

File:Via Dolorosa Mizrachi 01.jpg
File:Via Dolorosa Mizrachi 02.jpg
File:Via Dolorosa Mizrachi 03.jpg
File:Via Dolorosa Mizrachi 04.jpg
File:Via Dolorosa Mizrachi 05.jpg
File:Via Dolorosa Mizrachi 06.jpg


## הערות שוליים

קטגוריה:מיצג ישראלי
קטגוריה:תצלומים בישראל
קטגוריה:יצירות משנת 1973
קטגוריה:1973 בישראל
קטגוריה:מוזיאון תל אביב לאמנות: יצירות אמנות
קטגוריה:מוזיאון תל אביב לאמנות: תצלומים
קטגוריה:מוזיאון ישראל: תצלומים
דמדומי העיר

**דמדומי העיר (העיר הקטנה II)** (בגרמנית: **Dämmernde Stadt (Die kleine Stadt II**)) הוא ציור שמן על בד משנת 1913 מאת אגון שילה. מידות היצירה 90.5 על 90.1 סנטימטר, והיא חתומה ומתוארכת.

## תיאור היצירה
הציור מתאר את העיירה קרומאו, מקום הולדת אמו של שילה ואחד משני האתרים המרכזיים בנופי האמן. שילה תיאר את קרומאו כ"עיר מתה", ותצורתה הצפופה עוררה את עניינו. הוא תיאר את רחובותיה המתפתלים ואת בתיה המתפוררים מנקודת מבט גבוהה על הגדה השמאלית של נהר המולדאו, הידוע כיום בשם ולטאבה בצ'כיה. התוצאה היא מרחב ציורי שטוח וחלומי, המשקף פרשנות אישית לצד תגובה רגשית ופסיכולוגית למקום. בין מאפייני הסגנון בולטים גגות מודגשים בקווי מתאר חדים, דמדומי ערב בפלטת צבעים מאופקת, וחלונות מוארים בצבעים עזים המזכירים ויטראז'ים גותיים.

## רקע והקשר אמנותי
היצירה נמנית עם סדרת נופי הערים רחבי ההיקף שצייר שילה בין השנים 1913 ל־1917, תקופה הנחשבת לשיא כוחו האמנותי ובה התנסה באלמנטים של קומפוזיציה, צבע וצורה אשר עתידים היו להוביל אותו לעבר הפשטה. נקודת המבט הגבוהה והרגישות ליחסים צורניים מצביעות על זיקה לעבודותיהם של אמנים פוסט אימפרסיוניסטים כגון וינסנט ואן גוך ופול סזאן. כן ניכרת השפעת ניסוייו הצורניים של גוסטב קלימט, ובייחוד השימוש בפורמט המרובע.

## רכישת היצירה בידי אלזה קודיצ'ק
אלזה קודיצ'ק, אלמנה יהודייה צעירה שחיה בווינה, רכשה את הציור בשנת 1928 מתערוכה של יצירות שילה שאורגנה בידי ההאגנבונד בגלריה החדשה בווינה. הייתה זו יצירת האמנות המרכזית היחידה הידועה שרכשה. הציור נתלה בבית שבנתה המשפחה בשנת 1911 ברחוב ארצבישופגאסה ברובע היצינג, מעל הפסנתר בחדר האוכל.

## רדיפה נאצית ומכירה כפויה
לאחר סיפוח אוסטריה במרץ 1938 החריף מצבה של קודיצ'ק. באוגוסט 1940 קיבלה צו פינוי מדירתה בתוך ארבעה עשר ימים. קצין אס־אס, הרברט גרבינג, עבר להתגורר בדירה שפונתה. באוקטובר 1941 קיבלה הוראה להתייצב ל"גירוש" לגטו לודז'. במקום להתייצב נמלטה והסתתרה במשך קרוב לשנתיים. בתקופת הסתתרותה מכרה דיירת הבית סילביה קוסמינסקי את הציור, יחד עם חפצים נוספים, כתשלום על חובות שנוצרו עקב הסיוע שניתן לה.

## לאחר המלחמה והשבה
במהלך הכיבוש הנאצי הועבר הציור דרך גלריה וירטלה בווינה והופיע מחדש בשנת 1948 כאשר הושאל לרטרוספקטיבה של שילה בגלריה החדשה בידי קרל שולדה. בשנת 1950 נמכר בדורותאום ונרכש בידי האספן האוסטרי ויקטור פוגראסי. בשנות החמישים נרכש בתום לב בידי קרובי משפחת הבעלים המאוחרים. בעקבות מחקר שערכה סותבי'ס נפתח דיאלוג בין הבעלים ליורשי קודיצ'ק, והושג הסדר השבה פרטי ומשותף שבמסגרתו הוצע הציור למכירה פומבית בניו יורק בנובמבר 2018.

## הערות שוליים

קטגוריה:ציורי נוף
קטגוריה:אגון שילה: ציורים
קטגוריה:ציורי שמן
קטגוריה:ציורים מהמאה ה-20
קטגוריה:ביזת יצירות אמנות בידי הנאצים
כללי המינימום האחידים לטיפול באסירים

**כללי המינימום האחידים לטיפול באסירים** (באנגלית: Standard Minimum Rules for the Treatment of Prisoners או SMR) או **כללי מנדלה** הם סדרה מקיפה של נורמות הנוגעות לטיפול באסירים בבתי הכלא. הכללים אושרו במוסדות האו"ם ב-1957, ובנוסח מחודש בשנת 2015.

ממוזער|החלטה 70/175 של עצרת האו"ם מתאריך 17 בדצמבר 2015, בדבר אימוץ הנוסח החדש של כללי מנדלה.

## היסטוריה
הנוסח הראשון של הכללים נוצר בידי "International Penal and Penitentiary Commission" ב-1926, עודכן ב-1933, ואושר בידי חבר הלאומים בשנת 1934. ב-1951 הוועדה, שנשלטה כעת בידי האו"ם וכונתה IPCC, הכינה טיוטה סופית של הגרסה המעודכנת. ב-1955 הנוסח נערך מחדש בחסות האו"ם, ואושר ב-1957 בידי המועצה הכלכלית-חברתית של האומות המאוחדות. מלבד כללים אחדים ששונו הנוגעים לקטינים () ולנשים (), הנוסח שרד עד לרביזיה שנערכה בו בין 2014–2015, ואושרה במועצה הכלכלית חברתית, בנציבות האו"ם למניעת פשע ולמשפט פלילי ובעצרת האו"ם ב-2015, תוך הוספת השם "**כללי [[נלסון מנדלה]]**" (עקב 27 השנים שבילה בכלא במהלך מאבקו). לפי האו"ם, הכללים שימשו ברוב מדינות העולם לשם הכשרה של סגל כליאה.

## מעמד משפטי
כשפורסמו ב-1955, הובהר בהערות המקדמיות לכללים כי הם לא נועדו להיות נורמות המחייבות באופן מוחלט, כי אם כללים המייצגים את תנאי המינימום המקובלים כנאותים מטעם האו"ם:

עם זאת, מוסדות האו"ם, ארגוני זכויות אדם, ומדינות שונות (כגון שווייץ), הפיצו את הכללים ועוקבים אחר יישומם. מועצת אירופה אימצה נוסח של הכללים, ומספר מדינות בארצות הברית אימצו אותה כמגילת זכויות במערכות הכליאה. כן, ישנם הסבורים כי מדובר במשפט רך ("soft law"), ויש אף שהביעו את העמדה כי הם משקפים נורמות של משפט מנהגי. כמו כן, בתי משפט מדינתיים נעזרים בכללים ומאזכרים אותם.

## תוכן

לאחר התיקון ב־2015, גדל מספרם של הכללים מ-95 ל-122. תכליתו של עונש המאסר לפי כללי מנדלה (95-91) הוא להגן, בעיקר, על החברה מפני פשיעה, ועל כן יש לנצל את תקופת המאסר לשילובו של האסיר חזקה לחברה. לפיכך, יש להציע לכל אסיר לפי צרכיו, תוכניות חינוך הכשרה והדרכה, ולהקטין את ההבדלים שבין חיי המאסר לחיים של חירות. הכללים קובעים בעיקר את תנאי המחיה של האסירים בכלא, והיחס אליהם. כך, כללים 13-16 עוסקים בתנאי המחיה הבסיסיים של כלואים: שטח הרצפה המינמלי, תנאי אוורור ותאורה, מתן גישה למתקנים סניטריים נקיים, ולמתקני רחצה (לפחות פעם בשבוע במזג אוויר מתון). כללים 21–23 מבהירים את תנאי התזונה הראויים לכלואים, גישה למי שתייה ולשעה של התעמלות. קובע כלל 24 כי כלואים זכאים לאותו סטנדרט של שירותי רפואה המקובל בקהילה ואין להפלותם על רקע מעמדם המשפטי; על המערכת הרפואית בבית הסוהר לפעול בקשר קרוב עם מערכת הבריאות הכללית מתוך שיקולים של בריאות הציבור, והבטחת הרצף הטיפולי של כלואים בעלי רקע של מחלות זיהומיות. רופאים ינהגו עם הכלואים כעם פציינטים רגילים; יכבדו את האוטונומיה שלהם, ולא ישתתפו בפעולות משפילות ולא הומניות (כלל 32). נאסרת גם החזקת אסירים בהפרדה ובידוד לתקופה לא מוגדרת, או לתקופה ממושכת (המוגדרת כתקופה העולה על 15 יום) (כלל 43-44). כן, לא יוחזקו בבידוד כלואים בעלי מוגבלות פיזית או נפשית. (כלל 45).

## קישורים חיצוניים

* כללי נלסון מנדלה, גרסה אלקטרונית באתר  (באנגלית)
* 

## הערות שוליים

קטגוריה:האומות המאוחדות
קטגוריה:כליאה
קטגוריה:זכויות האדם
קטגוריה:מסמכים בין-לאומיים בנושאי זכויות אדם
ועדת ההגנה של הבונדסטאג

ממוזער|הכניסה לחדר ועדת ההגנה של הבונדסטאג
**ועדת ההגנה של הבונדסטאג** (בגרמנית: **Verteidigungsausschuss**; בראשי תיבות: **VgA**) היא ועדת חובה המעוגנת בסעיף 45א לחוקת גרמניה (Grundgesetz), שם היא מכונה "הוועדה לענייני הגנה". תחום סמכותה תואם את תחום אחריותו של שר ההגנה הפדרלי, והיא משמשת הגוף הפרלמנטרי המרכזי לפיקוח על מדיניות הביטחון ועל הבונדסוור.

תפקידה של הוועדה הוא להכין את החלטות הבונדסטאג בתחום ההגנה, לגבש המלצות ולהפעיל פיקוח פרלמנטרי מלווה ומתמשך על מדיניות הביטחון ועל פעילות הבונדסוור. במסגרת סמכות ה"היזקקות העצמית" (Selbstbefassungsrecht), רשאית הוועדה לדון מיוזמתה בנושאים המצויים בתחום אחריותה, ובכך להבטיח בקרה שוטפת ומעמיקה על מערכת הביטחון. במעמדה כגוף פרלמנטרי היא ניצבת אל מול מועצת הביטחון הפדרלית של גרמניה, שהיא ועדת שרים ממשלתית (Kabinettsausschuss).

ייחודה של הוועדה מתבטא בכך שהיא ועדת חובה חוקתית, ולפיכך אינה טעונה הקמה פורמלית בכל כנסת ואינה ניתנת לפירוק. מעמד זה נועד להבטיח פיקוח פרלמנטרי רציף ומתמשך על הכוחות המזוינים. בנוסף, לוועדה מוקנות סמכויות של ועדת חקירה. מבין ועדות הבונדסטאג, ועדת ההגנה היא היחידה הרשאית להכריז על עצמה כוועדת חקירה. לבקשת רבע מחברי הוועדה מחויבת הוועדה לפתוח בחקירה בנושא מסוים, כך שגם מיעוט פרלמנטרי יכול להביא לבחינת סוגיות ביטחוניות בעלות חשיבות ציבורית.

ועדת ההגנה כוננה את עצמה חמש־עשרה פעמים כוועדת חקירה. בשנת 2013, במהלך כהונת הבונדסטאג ה־17, פעלה הוועדה כוועדת חקירה בפרשת פרויקט החימוש השנוי במחלוקת "EURO-Hawk". בשנת 2015 דרשה סיעת "די לינקה" להפעיל את אותה סמכות גם בפרשת רובה ה־G36, במקום הקמת ועדת חקירה כללית של הבונדסטאג.

הוועדה מונה 38 חברים קבועים. יושב ראש הוועדה הוא Thomas Röwekamp (CDU), וסגניתו היא Bettina Lugk (SPD).

## ראו גם
* מועצת הביטחון הפדרלית
* ועדת החוץ והביטחון
* ועדת הכוחות המזוינים של הסנאט של ארצות הברית

## קישורים חיצוניים

## הערות שוליים

קטגוריה:בונדסטאג
קטגוריה:גרמניה: צבא וביטחון
הוועדה לפיקוח פרלמנטרי של הבונדסטאג

**הוועדה לפיקוח פרלמנטרי של הבונדסטאג** (בגרמנית: **Parlamentarische Kontrollgremium**; ראשי תיבות: **PKGr**) היא הגוף של הבונדסטאג המופקד על הפיקוח הפרלמנטרי על שירותי המודיעין הפדרליים של גרמניה. הוועדה מפקחת על פעילותם של שירות הביון הפדרלי, המשרד הפדרלי להגנת החוקה, והשירות לסיכול ריגול צבאי.

סמכויות הוועדה מעוגנות בחוק הוועדה לפיקוח פרלמנטרי (Kontrollgremiumgesetz). בהתאם לחוק זה מחויבת הממשלה הפדרלית ליידע את הוועדה באופן מלא ומקיף על פעילותם הכללית של שירותי המודיעין ועל אירועים בעלי חשיבות מיוחדת. נוסף על כך רשאית הוועדה לדרוש מן הממשלה דיווחים ומסמכים גם ביחס לנושאים נוספים המצויים בתחום אחריותם של השירותים.

ה־PKGr פועל בדלתיים סגורות בשל אופיין המסווג של הסוגיות הנדונות בו, והוא מהווה אחד המנגנונים המרכזיים להבטחת פיקוח דמוקרטי על פעילות מודיעינית בגרמניה.

## הערות שוליים

קטגוריה:בונדסטאג
קטגוריה:גרמניה: צבא וביטחון
משמר החופים הפדרלי של גרמניה

**משמר החופים הגרמני** (בגרמנית: **Küstenwache des Bundes**) הוא מסגרת תיאום פדרלית לאכיפה ימית במימי גרמניה בים הצפוני ובים הבלטי. בניגוד למדינות אחרות, אין מדובר בגוף אחד עצמאי ובעל שרשרת פיקוד אחידה, אלא במבנה משולב המאחד מספר רשויות פדרליות הפועלות יחד תחת תיאום משותף.

משמר החופים פועל מכוח שיתוף פעולה בין כמה גופים פדרליים, ובהם המשטרה הפדרלית, מינהל המכס הפדרלי, רשות הספנות וההידרוגרפיה הפדרלית (BSH) ורשויות נוספות. יחידות אלה מפעילות כלי שיט ואמצעים ימיים תחת סמל אחיד של "משמר החופים", אף שהסמכות המשפטית והאחריות הארגונית נותרות בידי כל רשות בנפרד.

תפקידי משמר החופים כוללים אכיפת דיני מכס והגירה, פיקוח גבולות ימיים, מניעת הברחות ופשיעה ימית, הגנה על התשתית הימית והמדף היבשתי הגרמני, פיקוח על בטיחות השיט ושמירה על איכות הסביבה הימית. במסגרת זו פועלים כלי שיט ייעודיים, לרבות ספינות סיור גדולות מדגם Zollkreuzer, המשמשות בעיקר את רשות המכס.

המסגרת התפעולית של משמר החופים מבוססת על מרכזי שליטה ותיאום משותפים, המאפשרים שיתוף מידע ותגובה מהירה לאירועים בים. עם זאת, הסמכויות הפליליות והמנהלתיות מופעלות בהתאם לחוקי היסוד והחקיקה הפדרלית הרלוונטית לכל רשות.

המודל הגרמני משקף את המבנה הפדרלי של המדינה, שבו סמכויות אכיפה וביטחון מתחלקות בין רמות שלטון שונות. לפיכך, משמר החופים הגרמני מהווה דוגמה למסגרת בין־רשותית מתואמת ולא לגוף צבאי או משטרתי עצמאי ונפרד.

## קישורים חיצוניים

## הערות שוליים

קטגוריה:משמר חופים
קטגוריה:גרמניה: צבא וביטחון
נשיא הבונדסטאג

**נשיא הבונדסטאג** (בגרמנית: **Präsident des Deutschen Bundestages**) הוא יושב ראש הבונדסטאג והעומד בראש מוסד הפרלמנט הפדרלי של גרמניה. התפקיד מעוגן בחוק היסוד (Grundgesetz) ובתקנון הבונדסטאג, והוא נחשב למשרה השנייה בחשיבותה בסדר הקדימות החוקתי של הרפובליקה הפדרלית של גרמניה, לאחר נשיא גרמניה.

הנשיא נבחר על ידי חברי הבונדסטאג בישיבתו הראשונה לאחר הבחירות הכלליות. בהתאם לנוהג הפרלמנטרי, המועמד לתפקיד מוצע על ידי הסיעה הגדולה ביותר בבית, אך הבחירה עצמה נעשית בהצבעה של כלל חברי הבונדסטאג. כהונת הנשיא נמשכת לכל אורך כהונת הפרלמנט.

תפקידו המרכזי של נשיא הבונדסטאג הוא לנהל את ישיבות המליאה ולהבטיח את ניהולן התקין, ההוגן והבלתי־מפלגתי. במסגרת זו הוא מעניק רשות דיבור, מפקח על שמירת סדרי הדיון ואוכף את התקנון. הנשיא מופקד גם על ניהול ענייניו המינהליים של הבונדסטאג ועל ייצוגו כלפי רשויות המדינה האחרות וכלפי חוץ, לרבות באירועים ממלכתיים ובמפגשים עם נציגים זרים.

לצדו של הנשיא פועל נשיאות הבונדסטאג (Präsidium), הכוללת סגנים וסגניות נשיא הנבחרים מבין חברי הבית. הסגנים משתתפים בניהול הישיבות וממלאים את מקום הנשיא בהיעדרו. יחד הם מבטיחים את התנהלותו הרציפה של הפרלמנט.

נשיא הבונדסטאג ממלא תפקיד מרכזי בשמירה על מעמדו של הפרלמנט במערכת המשטרית הגרמנית ובקידום תפקודו כגוף המחוקק והמפקח על הרשות המבצעת.

## קישורים חיצוניים
* 

## הערות שוליים

קטגוריה:בונדסטאג
קטגוריה:גרמניה: פוליטיקה
*
אלכס קלצ'קין

**אלכס קלצ'קין** שנקרא גם **מיכאל קלצ'קין** הוא שחקן, במאי, ומעבד ישראלי.

## ביוגרפיה
קלצ'קין נולד בחיפה. הוא אחיינו של השחקן רפאל קלצ'קין.

לפני שהחל את דרכו בתיאטרון היה שחקן כדורגל והשתתף בצמד זמרים.

קלצ'קין היה חלק מהצוות הצעיר של להקת "החאן" בירושלים, להקה ניסיונית וחברתית שפועלת במתכונת קהילתית. כחלק מהשלישייה הצעירה של הלהקה, הוא השתתף בקבלת החלטות על הרפרטואר והפעילויות, תוך עבודה משותפת עם חברי הצוות האחרים. במסגרת זו פעל בסביבה יצירתית שבה שחקנים צעירים למדו, התנסו והשתתפו בקבלת החלטות אמנותיות, תוך שאיפה ליצור תיאטרון אותנטי ומחויב לקהל.

הוא למד משחק בבית הספר לאמנויות הבמה בית צבי.

במהלך לימודיו הכיר את השחקנית רונית פורת, והתחתן עמה בהמשך.

## עבודתו כשחקן
* "עקידת יוסף" (1970)
* "תלאות" (1970)
* "נשים, הזהרו מנשים" (1970)
* "אמבטיה" (1970)
* "החשבון" (1971)
* "אסקוריאל" (1971)
* "אידיוט" (1976)
* "הנפילה" (1977)
* "מי תהום" (1977)
* "המטבח" (1978)
* "כנרת כנרת" (1978)
* "הרכבת האחרונה" (1979)

## עבודתו כבמאי
* "הנסיך הקטן" (1971)
* "מי אתה אנטואן?" (עיבד גם את ההצגה) (1972)
* "הפרסים" (1974)
* "השחקנים נגד הקהל" (1974)
* "שלושים וחמישה במאי" (עיבד גם את ההצגה) (1975)

## קישורים חיצוניים
* 

## הערות שוליים

קטגוריה:שחקני תיאטרון ישראלים
קטגוריה:במאי תיאטרון ישראלים
קטגוריה:בוגרי בית צבי
קטגוריה:ישראלים שנולדו במאה ה-20
נשיא הבונדסראט

**נשיא הבונדסראט** (בגרמנית: **Präsident des Bundesrates**) הוא יושב ראש הבונדסראט, הבית העליון של הפרלמנט הפדרלי בגרמניה המייצג את מדינות המחוז (Länder). תפקידו מעוגן בחוק היסוד של גרמניה (Grundgesetz), והוא ממלא תפקיד מרכזי במסגרת המבנה הפדרלי של המדינה.

הנשיא נבחר מבין ראשי ממשלות המדינות החברות בבונדסראט, בהתאם לעקרון רוטציה קבוע. כהונתו נמשכת שנה אחת בלבד, ובמהלכה הוא מנהל את ישיבות המליאה של הבונדסראט, קובע את סדר היום ומפקח על התנהלות הדיונים. הנשיא מייצג את הבונדסראט כלפי חוץ ומשמש דמות ייצוגית בטקסים ממלכתיים ובאירועים רשמיים.

לנשיא הבונדסראט מעמד חוקתי מיוחד: בהתאם לסעיף 57 לחוק היסוד, הוא ממלא את מקומו של נשיא גרמניה (Bundespräsident) במקרה של נבצרות זמנית או אם משרת הנשיא מתפנה עד לבחירת נשיא חדש. בכך מהווה התפקיד חלק ממנגנון ההמשכיות החוקתית של הרפובליקה הפדרלית.

נשיא הבונדסראט מסתייע בסגנים, הנבחרים אף הם מבין נציגי המדינות, לצורך ניהול הישיבות והחלפתו בעת הצורך. התפקיד משקף את אופייה הפדרלי של גרמניה ואת השותפות המוסדית של מדינות המחוז בתהליך החקיקה הפדרלי.

## הערות שוליים

קטגוריה:גרמניה: פוליטיקה
אסתי לאודר (חברה)

**אסתי לאודר** (באנגלית: **Estée Lauder**) היא חברת קוסמטיקה אמריקאית.

החברה נוסדה ב-1946 על ידי אשת העסקים אשתי לאודר, בתחילה הם החזיקו בארבעה מוצרים, שנתיים לאחר מכן הם ייסדו את חנות הכלבו שלהם במנהטן, בשנים שלאחר מכן הם הרחיבו את המגוון שלהם והמשיכו למכור את מוצריהם בארצות הברית.

ב-1960 החברה פתחה את החשבון הבינלאומי הראשון שלה בחנות כלבו בלונדון. בשנה שלאחר מכן הם פתחו את סניף בהונג קונג, ב-1964, הם הוציאו את "Aramis" סדרת מוצרי טיפוח לגברים. ב-1981, מוצרי החברה הפכו זמינים בברית המועצות. בשנות ה-90, רכישות מותגים והסכמי רישוי תרמו לצמיחת החברה, כאשר היא הפכה מעסק משפחתי לארגון ציבורי הנסחר בבורסה ובשליטה משפחתית.

מניות החברה הוצעו לציבור לראשונה בחודש נובמבר 1995, בבורסת ניו יורק, בשער של 26 דולר למניה, ומניותיה נמנות עם מדד S&P 500.

הקמפיין השנתי של החברה למודעות לסרטן השד כולל את כל 19 המותגים המרכיבים את החברה.

## מותגי קבוצת אסתי לאודר

* אסתי לאודר
* קליניק
* ארמיס - בישום
* ארין
* טום פורד
* בובי בראון
* דה אורדינארי
* סמאשבוקס
* לאב סירייס
* לה לבו - בישום
* לה מר
* טו פייס
* דארפן
* מאק קוסמטיקס - MAC
* גלאם גלאו
* ג'ארט 
* וואן סייז פטריק סטאר
* קיליאן - בישום
* אוודה
* באמבל אנד באבל
* אוריג'ין
* פרדריק מל - בישום


## קישורים חיצוניים

* 

קטגוריה:חברות קוסמטיקה אמריקאיות
קטגוריה:משפחת לאודר
נושאת מסוקים

ממוזער|300x300 פיקסלים|
**נושאת מסוקים** היא סוג של נושאת מטוסים שמטרתה העיקרית היא הפעלת מסוקים. יש לה סיפון טיסה גדול התופס חלק ניכר מהסיפון שלה. לעיתים קרובות היא כוללת גם האנגר על הסיפון המשמש לאחסון ולתחזוקה.

במאה ה-21 החלו להופיע נושאות מטוסים היכולות לשאת גם מסוקים, ובכך הקשו על סיווג נושאות המטוסים לקטגוריה זו.

## נושאות מסוקים לפי מדינה

## קישורים חיצוניים

## הערות שוליים

קטגוריה:נושאות מטוסים
קטגוריה:תעופה צבאית ימית
יוהאן ודפול

**יוהאן ודפול** (בגרמנית: **Johann Wadephul**; נולד ב־10 בפברואר 1963) הוא פוליטיקאי גרמני מטעם המפלגה הנוצרית-דמוקרטית הגרמנית (CDU). הוא מכהן כחבר הבונדסטאג משנת 2009, מאז 6 במאי 2025 מכהן כשר החוץ הפדרלי של גרמניה.

## ביוגרפיה
ודפול נולד במדינת שלזוויג-הולשטיין שבצפון גרמניה. לאחר שירות צבאי בבונדסוור למד משפטים באוניברסיטת קיל (Christian-Albrechts-Universität zu Kiel). בשנת 1991 עבר את בחינת המדינה הראשונה במשפטים, ובשנת 1995 את בחינת המדינה השנייה והוסמך כעורך דין. בשנת 1996 הוענק לו תואר דוקטור למשפטים (). משנת 2009 החל ודפול להתמחה בדיני רפואה ובחקיקה חברתית.

ודפול הצטרף ל־המפלגה הנוצרית-דמוקרטית הגרמנית (CDU) בגיל צעיר ומילא שורה של תפקידים במפלגה ברמה האזורית במדינת שלזוויג-הולשטיין. בין השנים 2000–2009 היה חבר הפרלמנט המדינתי (Landtag) של שלזוויג-הולשטיין ואף שימש כיו"ר סיעת ה־CDU בו.

בשנת 2009 נבחר לראשונה לבונדסטאג, ומאז מכהן בו ברציפות. בין השנים 2010–2021 היה חבר הוועד הפדרלי של ה־CDU. בשנים 2018–2025 כיהן כסגן יו"ר סיעת CDU/CSU בבונדסטאג והיה מופקד על תחומי מדיניות החוץ, הביטחון, הוועידה הבין-פרלמנטרית למדיניות החוץ והביטחון המשותפת (CFSP/CSDP) של האיחוד האירופי, וכן על ענייני מועצת אירופה.

ב־6 במאי 2025 מונה לשר החוץ הפדרלי של גרמניה. במסגרת תפקידו הוא עומד בראש משרד החוץ הפדרלי ומופקד על ניהול מדיניות החוץ של הרפובליקה הפדרלית של גרמניה וייצוגה בזירה הבין-לאומית.

## קישורים חיצוניים
* 

## הערות שוליים

קטגוריה:פוליטיקאים גרמנים
קטגוריה:גרמנים שנולדו ב-1963
אלכסנדר דוברינדט

**אלכסנדר דוברינדט** (בגרמנית: **Alexander Dobrindt**; נולד ב־1970) הוא פוליטיקאי גרמני מטעם המפלגה הנוצרית-סוציאלית בבוואריה (CSU). מאז מאי 2025 מכהן כשר הפנים הפדרלי. הוא חבר הבונדסטאג מאז שנת 2002.

## ביוגרפיה
דוברינדט השלים תעודת בגרות (Abitur) בשנת 1989 ולאחר מכן למד סוציולוגיה במינכן, שם סיים תואר אקדמי. בין השנים 1996–2005 שימש כמנהל מסחרי וכמנכ"ל של חברה להנדסת מכונות, טרם התמסרותו המלאה לחיים הציבוריים.

את דרכו הפוליטית החל כחבר ה־CSU בשנת 1990. בשנים 1990–1997 עמד בראש הארגון המחוזי של איגוד הצעירים (Junge Union). בין השנים 1996–2011 היה חבר מועצת העיר פייסנברג ויו"ר סניף ה־CSU המקומי, ובמקביל כיהן כחבר המועצה המחוזית של מחוז ויילהיים-שונגאו בשנים 1996–2018. מאז 2009 הוא משמש יו"ר התאחדות המחוז של ה־CSU בוויילהיים-שונגאו (CSU-Kreisverband Weilheim-Schongau).

בשנת 2002 נבחר לראשונה לבונדסטאג. בינואר–נובמבר 2005 כיהן כסגן יו"ר ועדת הבונדסטאג לענייני כלכלה ועבודה (Ausschuss für Wirtschaft und Arbeit). בין השנים 2005–2008 היה דובר המדיניות הכלכלית של ה־CSU בסיעת CDU/CSU, ומאז 2005 הוא חבר במועצה הפרלמנטרית לעסקים קטנים ובינוניים (Parlamentskreis Mittelstand) של הסיעה. בנובמבר 2008–פברואר 2009 כיהן כיו"ר קבוצת העבודה לחינוך ולמחקר (Arbeitsgruppe Bildung und Forschung) של סיעת CDU/CSU.

בשנים 2009–2013 שימש מזכ"ל ה־CSU (Generalsekretär der CSU). מדצמבר 2013 ועד ספטמבר 2017 כיהן כשר התחבורה והתשתיות הדיגיטליות הפדרלי (Bundesminister für Verkehr und digitale Infrastruktur). מספטמבר 2017 ועד מאי 2025 עמד בראש קבוצת חברי ה־CSU בבונדסטאג (Vorsitzender der CSU-Landesgruppe im Deutschen Bundestag), והיה מדמויות המפתח בעיצוב עמדות הסיעה בנושאים כלכליים וביטחוניים.

במאי 2025 מונה לשר הפנים הפדרלי, תפקיד שבמסגרתו הוא מופקד על ביטחון הפנים, הגנת הסדר החוקתי, ניהול ענייני ההגירה והאזרחות ותיאום רשויות הביטחון הפדרליות.

דוברינדט הוא קתולי, נשוי ואב לילד אחד.

## קישורים חיצוניים
* 

## הערות שוליים

קטגוריה:פוליטיקאים גרמנים
קטגוריה:גרמנים שנולדו ב-1970
לארס קלינגבייל

**לארס קלינגבייל** (בגרמנית: **Lars Klingbeil**; נולד ב־23 בפברואר 1978) הוא פוליטיקאי גרמני מטעם המפלגה הסוציאל-דמוקרטית של גרמניה (SPD). מאז מאי 2025 מכהן כשר האוצר הפדרלי של גרמניה, ומאז 2021 משמש יושב ראש ה־המפלגה הסוציאל-דמוקרטית של גרמניה (SPD). הוא חבר הבונדסטאג במספר כהונות מאז 2005.

## ביוגרפיה
### ראשית חייו והשכלה
קלינגבייל נולד בזולטאו שבמדינת סקסוניה התחתונה וגדל בעיר מונסטר. בשנת 1998 סיים את לימודיו התיכוניים. בשנים 1998–1999 ביצע שירות לאומי אזרחי במרכז הסיוע Bahnhofsmission בתחנת הרכבת של הנובר. בין השנים 1999–2004 למד מדע המדינה, סוציולוגיה והיסטוריה באוניברסיטת לייבניץ בהנובר (Leibniz Universität Hannover), והשלים תואר מוסמך.

בין השנים 2001–2004 היה עמית בקרן פרידריך אברט (Friedrich-Ebert-Stiftung), המזוהה עם ה־SPD. בשנים 2001–2003 עבד בלשכות הבחירה של קנצלר גרמניה Gerhard Schröder ושל חבר הבונדסטאג היינו ויזה.

### קריירה פוליטית מוקדמת
קלינגבייל היה חבר מועצת העיר מונסטר בשנים 2001–2016. בשנים 2004–2005 שימש ממונה על חינוך נוער בסניף צפון ריין-וסטפאליה של ה־SPD. בין 2005 ל־2009 שימש ראש לשכתו של חבר הבונדסטאג גארלט דוּין, מראשי ה־SPD בסקסוניה התחתונה.

בשנים 2006–2020 כיהן כראש תת-המחוז (Unterbezirk) של ה־SPD במחוז היידקרייס, ובין 2006 ל־2018 היה חבר מועצת המחוז היידקרייס.

### פעילות פרלמנטרית
קלינגבייל נבחר לראשונה לבונדסטאג בשנת 2005. לאחר הפסקה קצרה, שב ונבחר בשנת 2009 ומאז מכהן ברציפות כחבר פרלמנט. בין השנים 2009–2017 שימש דובר מדיניות האינטרנט של סיעת ה־SPD בבונדסטאג. בשנים 2014–2018 עמד בראש קבוצת חברי הבונדסטאג מטעם ה־SPD ממדינות סקסוניה התחתונה וברמן.

בשנים 2017–2021 כיהן כמזכ"ל ה־SPD, ובשנת 2021 נבחר ליושב ראש המפלגה. בתפקידו הוביל את המפלגה בתקופה של אתגרים פוליטיים ופנימיים והיה שותף לעיצוב מדיניותה במסגרת קואליציות פדרליות.

### שר האוצר הפדרלי
במאי 2025 מונה קלינגבייל לשר האוצר הפדרלי בממשלת גרמניה. במסגרת תפקידו הוא מופקד על מדיניות התקציב, המיסוי והפיננסים של הרפובליקה הפדרלית, ומייצג את גרמניה בפורומים כלכליים בין־לאומיים.

## קישורים חיצוניים

## הערות שוליים

קטגוריה:פוליטיקאים גרמנים
קטגוריה:גרמנים שנולדו ב-1978
רודני פרילינגהייזן

**רודני פרוקטר פרילינגהייזן** (באנגלית: **Rodney Procter Frelinghuysen**; נולד ב־29 באפריל 1946) הוא פוליטיקאי אמריקאי. בין השנים 1995 ל־2019 ייצג את מדינת ניו ג'רזי בבית הנבחרים של ארצות הברית.

## ביוגרפיה
רודני פרילינגהייזן נולד ב־29 באפריל 1946 בעיר ניו יורק, ומשתייך למשפחת פוליטיקאים ידועה. אביו, פיטר פרילינגהייזן הבן (1916–2011), היה אף הוא חבר קונגרס. בין אבותיו נמנים מזכיר המדינה וחבר הסנאט של ארצות הברית פרדריק פרילינגהייזן (1817–1885), וכן הסנאטור תאודור פרילינגהייזן (1787–1862).

עד שנת 1969 למד ב־Hobart College שבעיר ז'נבה, ניו יורק. לאחר מכן למד במכללת טריניטי שבהרטפורד, קונטיקט. בין השנים 1969 ל־1971 שירת בצבא ארצות הברית, ובמהלך שירותו הוצב בווייטנאם.

בשנת 1972 שימש כמתאם לסיוע פדרלי ומדינתי במחוז מוריס. בין השנים 1974 ל־1983 היה חבר במועצת המחוז, ובשנת 1980 אף כיהן כיושב ראש המועצה. לאחר מכן היה חבר בוועדת תכנון התקציב של מדינת ניו ג'רזי. מבחינה פוליטית הצטרף למפלגה הרפובליקנית. בין השנים 1983 ל־1994 כיהן כחבר האספה הכללית של ניו ג'רזי.

### כהונתו בקונגרס
בבחירות לקונגרס בשנת 1994 נבחר פרילינגהייזן כנציג מחוז הקונגרס ה־11 של ניו ג'רזי לבית הנבחרים של ארצות הברית בוושינגטון די. סי., ונכנס לתפקידו ב־3 בינואר 1995, כמחליפו של  שנפטר קודם לכן. הוא כיהן בתפקידו עד 3 בינואר 2019, ולאחר מכן פרש מבית הנבחרים.

במהלך כהונתו היה חבר בוועדת ההקצבות וכן בשלוש ועדות משנה. בתקופת כהונתו התרחשו פיגועי 11 בספטמבר 2001, מלחמת עיראק והמעורבות הצבאית באפגניסטן.

### חיים אישיים
רודני פרילינגהייזן נשוי משנת 1980 לווירג'יניה רובינסון. המשפחה מתגוררת בהרדינג שבצפון מדינת ניו ג'רזי.

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:אמריקאים ממוצא אנגלי
קטגוריה:אמריקאים ממוצא גרמני
קטגוריה:אמריקאים ממוצא הולנדי
קטגוריה:אנשי הכוחות המזוינים של ארצות הברית במלחמת וייטנאם
קטגוריה:חברי בית הנבחרים של ארצות הברית מניו ג'רזי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:אמריקאים שנולדו ב-1946
בריכת שושני המים (מוזיאון ישראל)

**בריכת שושני המים** היא יצירה משנת 1907 מאת קלוד מונה. היצירה צוירה בצבעי שמן על בד, ומידותיה 101.5 ס"מ גובה ו־72 ס"מ רוחב. היא ניתנה במתנה למוזיאון ישראל מאוסף סם שפיגל ונכללת באגף האמנות המודרנית. מספר הרישום: B97.0483.

## רקע
אמנותו של מונה, מראשית דרכו, התמקדה בבדיקה ובניתוח ישירים של תופעות הטבע. לאורך חייו התחבט במשימה לפתח טכניקות שיאפשרו לו לתרגם אל הבד את תחושותיו תוך שמירה על מהימנות החוויה החזותית. במחצית השנייה של המאה התשע עשרה הרבה לנסוע ולחפש אחר מוטיבים ראויים לציור, אולם לקראת סוף המאה גילה כי הנושא המרכזי מצוי דווקא בתחומי אחוזתו בז'יברני. שם צייר את האחרונה שבסדרות הגדולות שלו, סדרת שושני המים, שבה השקיע את עיקר מרצו מסוף שנות התשעים של המאה התשע עשרה ועד מותו בשנת 1926.

## נושא המים ביצירתו
מונה נשבה בקסמי המים כבר בראשית דרכו האמנותית. את עבודותיו הראשונות בנושא זה צייר בשנות השישים של המאה התשע עשרה, ובעשורים שלאחר מכן המשיך לעסוק בו בהרחבה. למעט ציורי לונדון וונציה, הפכו גינות המים לנושאו ולעיסוקו הכמעט בלעדי. העיסוק במים אפשר לו לספק את סקרנותו ביחס לאור ולארעיותם של מראות הטבע. בשנות התשעים חידש את פני גנו בז'יברני, ובבריכה שבה הצליח לגדל שושני מים החל לצייר מחרוזת של נופי מים שלווים, שאווירה מהורהרת שורה עליהם. בנושא זה דבק בשלושים שנות חייו האחרונות.

## התפתחות הסדרה והצגתה
הסדרה הראשונה של ציורי הבריכה והגשר היפני שמעליה הוצגה בשנת 1900. משנת 1903 עבד מונה כמעט אך ורק על ההשתקפויות במי הבריכה והתמקד יותר ויותר בפני המים עצמם. הוא נהג להתחיל את עבודתו בטבע, בהנחת כתמים רחבים של גוונים מנוגדים והדגשי צבע, ולאחר מכן המשיך בעבודה בסדנה מן הזיכרון, שיטה שפיתח כבר בסדרות קודמות. לעיתים עבד בעת ובעונה אחת על כמה ציורים מן הסדרה, תוך הדגשת הרכיבים המאחדים ביניהם, שיהיו משמעותיים כאשר תוצג הסדרה כמכלול. התערוכה השנייה של הסדרה, שכללה ארבעים ושמונה בדים שצוירו בשנים 1903–1908, הוצגה במאי 1909 בגלריה דוראן־רואל, וכל העבודות נתלו יחד בחדר אחד בהתאם לפיקוחו של האמן.

## תיאור היצירה
הציור "בריכת שושני המים" משתייך לסדרה השנייה. הוא מתאר קטע מן הבריכה כשהוא מנותק מן הנוף הסובב אותה. פני המים ממלאים את מלוא שטח הבד לאורכו ולרוחבו, ורק כתמי שושני המים המוקצרים מדריכים את עינו של הצופה. פני המים שלווים, והשמים והעצים המשתקפים בהם מעידים על המתרחש מחוץ לגבולות הבריכה. בהתאם לעקרונות האימפרסיוניזם, המבקשים לייצג את העולם החזותי ללא זיוף, אין מונה מבחין בין ההשתקפויות, שהן אשליה, לבין המציאות.

## שיא הסדרה
שיאה של המחרוזת הגדולה, שעמה נמנית יצירה זו, היה בסדרת ציורים בממדים של ציורי קיר, שצוירו בין השנים 1914–1923 והוצגו באולם שנבנה במיוחד למענם במוזיאון האורנז'רי בפריז.

## תולדות תצוגה
היצירה הוצגה בתערוכה "אוסף סם שפיגל" במוזיאון ישראל, ירושלים, בין 22 ביוני 1993 ל־29 באוגוסט 1993.

מקור המידע: פרסומי מוזיאון ישראל, ובהם קטלוג אוסף סם שפיגל משנת 1993 ופרסומי המוזיאון משנים 2005 ו־2006.

## הערות שוליים

קטגוריה:קלוד מונה
קטגוריה:ציורי שמן
קטגוריה:ציורי פרחים
קטגוריה:ציורים מהמאה ה-20
קטגוריה:מוזיאון ישראל: ציורים
קטגוריה:מים באמנות
ג'וזיה סמית'

**ג'וזיה סמית**' (באנגלית: **Josiah Smith**; 26 בפברואר 1738 – 4 באפריל 1803) היה פוליטיקאי אמריקאי שכיהן כחבר בית הנבחרים של ארצות הברית מטעם מדינת מסצ'וסטס.

## ביוגרפיה
סמית' נולד ב-26 בפברואר 1738 בפמברוק שבפרובינציית מפרץ מסצ'וסטס, והיה בנם של הכומר תומאס סמית' וג'ודית מילר סמית'. סמית' השלים את לימודיו באוניברסיטת הרווארד בשנת 1774, למד משפטים, הוסמך כעורך דין ועסק בעריכת דין.

סמית' נבחר מטעם המפלגה הדמוקרטית-רפובליקנית להקונגרס השביעי של ארצות הברית וכיהן בבית הנבחרים של ארצות הברית מ־4 במרץ 1801 עד 3 במרץ 1803. בשנת 1802 לא הציג את מועמדותו לבחירה מחדש.

בדרכו חזרה מוושינגטון נדבק סמית' במחלת אבעבועות שחורות בניו יורק. הוא נפטר ב-4 באפריל 1803 בפמברוק שבמסצ'וסטס, ונקבר בבית העלמין סנטר בפמברוק.

## קישורים חיצוניים
* 
* 

קטגוריה:אמריקאים ילידי מסצ'וסטס
קטגוריה:חברי בית הנבחרים של ארצות הברית ממסצ'וסטס
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1738
קטגוריה:אמריקאים שנפטרו ב-1803
ג'קי יאנג

**ג'קי יאנג** (באנגלית: **Jackie Young**; נולדה ב-16 בספטמבר 1997) היא כדורסלנית אמריקאית המשחקת בעמדת הקלע. יאנג משחקת בליגת ה-WNBA ובקבוצות בטורקיה, ישראל ואוסטרליה, וזכתה עם נבחרת ארצות הברית בכדורסל נשים בשתי מדליות זהב אולימפיות.

## ביוגרפיה
יאנג נולדה בעיירה פרינסטון שבאינדיאנה. בתקופת לימודיה בבית הספר התיכון בלטה בכדורסל וזכתה בתוארי הצטיינות רבים.

בהמשך שיחקה בקבוצת הכדורסל של אוניברסיטת נוטרדאם, שם זכתה בפרסים אישיים והגיעה עם הקבוצה לגמר טורניר המכללות.

לקראת עונת 2019 ב-WNBA נבחרה יאנג במקום הראשון בדראפט על ידי לאס וגאס אייסז. עם קבוצתה זכתה באליפות הליגה בשנים 2022, 2023 ו־2025.

בעונת 2022 ב-WNBA השתתפה לראשונה במשחק האולסטאר של ה-WNBA.

במקביל לליגת ה-WNBA שיחקה בקבוצות בטורקיה, אוסטרליה ובא.ס. רמת השרון בעונת 2020/2021.

יאנג היא חברת נבחרת ארצות הברית בכדורסל נשים, עמה זכתה במדליות זהב אולימפיות בטוקיו 2020 ובפריז 2024 (בכדורסל 3x3).

החל משנת 2024 משחקת יאנג גם במסגרת תחרויות כדורסל 3x3.

## קישורים חיצוניים

קטגוריה:שחקניות WNBA
קטגוריה:כדורסלניות אמריקאיות
קטגוריה:כדורסלניות באולימפיאדת טוקיו (2020)
קטגוריה:כדורסלניות באולימפיאדת פריז (2024)
קטגוריה:אלופות אולימפיות אמריקאיות: כדורסל
קטגוריה:אמריקאיות שנולדו ב-1997
קורט רנשו

**קורט רנשו** (באנגלית: **Curt Renshaw**; נולד ב-1968) הוא קצין בדרגת תת-אדמירל בצי ארצות הברית המכהן כמפקד פיקוד מרכז של כוחות הצי וכמפקד הצי החמישי.

## ביוגרפיה
רנשו גדל בניו אולבני שבאינדיאנה. הוא סיים לימודי תואר ראשון בכימיה מהאקדמיה הימית של ארצות הברית ב-1990 והתגייס לצי. הוא בעל תואר שני בבית הספר של הצי ללימודים מתקדמים.

שירת כקצין במגוון ספינות קרב של הצי. פיקד על ציידת המוקשים USS Patriot (MCM 7), על האונייה ללוחמת חופים USS Independence (LCS-2) ועל סיירת הטילים המונחים USS Chancellorsville (CG 62). שימש עוזר לסגן ראש המבצעיים הימיים, ב-2019 מונה לסגן מפקד פיקוד מרכז של כוחות הצי, ב-2021 מונה למפקד קבוצת קרב של נושאת מטוסים 8, וב-2022 מונה לקצין אג"ם של פיקוד מרכז.

באוקטובר 2025 מונה למפקד הצי החמישי ומפקד פיקוד מרכז של כוחות הצי.

## קישורים חיצוניים

* ביוגרפיה באתר הצי

קטגוריה:בוגרי האקדמיה הימית של ארצות הברית
קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מפקדי הצי החמישי של ארצות הברית
רמי ברושטיין

**רמי ברושטיין** (נולד ב-1957) הוא פרופסור מן המניין במחלקה לפיזיקה באוניברסיטת בן-גוריון בנגב, ומופקד הקתדרה בפיזיקה תאורטית על שם אלברט איינשטיין.

מחקריו עוסקים בפיזיקה תאורטית וקוסמולוגיה.

## ביוגרפיה
ברושטיין נולד בקיבוץ מצר. הוא התחנך בכפר סבא ושירת בצה"ל כקצין מודיעין ביחידה 8200, במסגרת פרויקט חמ"ן תלפיות.

הוא החל ללמוד פיזיקה ומתמטיקה באוניברסיטת תל אביב בשנת 1978, וקיבל תואר ראשון (בהצטיינות) בשנת 1982 ותואר שני (בהצטיינות) בשנת 1984. הוא המשיך את לימודיו לתואר שלישי באוניברסיטת תל אביב. עבודת הדוקטורט שלו, String Propagation in Background Fields and Conformal Field Theories in Two Dimensions, הוגשה בשנת 1988 בהנחיית פרופ' שמעון ינקלביץ.

ברושטיין המשיך לפוסט-דוקטורט באוניברסיטת טקסס באוסטין בקבוצת התיאוריה של פרופ' סטיבן ויינברג, ואחר כך באוניברסיטת פנסילבניה. בשנת 1993 הצטרף כעמית מחקר ל־CERN, ושנתיים מאוחר יותר התמנה למרצה בכיר באוניברסיטת בן-גוריון. הוא קודם לפרופסור חבר בשנת 2000 ולפרופסור מן המניין ב-2004.

ברושטיין מילא תפקידי ניהול שונים באוניברסיטה, בהם דיקן בית ספר קרייטמן ללימודים מתקדמים, חבר סנאט וראש המחלקה לפיזיקה.

ברושטיין נשוי לאסתי (לבית לאוף) ואב לבן ובת.

## מחקריו
ברושטיין עוסק במחקריו בקשרים שבין התאוריות הבסיסיות בטבע (Fundamental Physics), קוסמולוגיה של היקום המוקדם וחורים שחורים. בפרט, הוא חוקר את ההשלכות של הכבידה של איינשטיין ושל תורת המיתרים על סינגולריות של כבידה.

בשנת 1992 הראה ברושטיין שמודלים פשוטים של תורת המיתרים אינם יכולים לתמוך באינפלציה קוסמית, דבר המחייב אלטרנטיבה למקור היקום ולמפץ הגדול.

בשנת 1995 הדגים כי השלב שלפני המפץ הגדול עשוי לייצר גלי כבידה הניתנים למדידה.

בשנת 2000 הציע חסם אנטרופיה אוניברסלי, המראה כי המפץ הגדול היה עידן קוונטי.

בשנת 2019 הציע ברושטיין את מודל ה"כוכב קפוא" – אובייקט קומפקטי, לא סינגולרי ונטול אופק אירועים, המחקה את התכונות הנצפות של חורים שחורים.

## פרסים והוקרות
ברושטיין קיבל את מלגת אלון מטעם המועצה להשכלה גבוהה בשנת 1994. הוא שימש גם כעמית מחקר ב־CERN, במרכז ללימודים מתקדמים שבאוניברסיטת לודוויג מקסימיליאן במינכן, וכן כמדען אורח במכון למחקר מתקדם שליד אוניברסיטת פרינסטון.

משנת 2016 הוא מופקד על הקתדרה בפיזיקה תאורטית על שם אלברט איינשטיין באוניברסיטת בן-גוריון בנגב.

## קישורים חיצוניים
* רמי ברושטיין, אוניברסיטת בן-גוריון בנגב

* רמי ברושטיין, סדרת הרצאות על הפרדוקסים של החורים השחורים, יוטיוב
* סאבין הוסנפלדר, "הפיזיקאים האלה טוענים שהם יודעים מה יש בתוך חור שחור", יוטיוב

## הערות שוליים

קטגוריה:פיזיקאים ישראלים
קטגוריה:ישראלים שנולדו ב-1957
הפניה צולבת

**הפניה צולבת** (באנגלית: Cross-reference; לעיתים מקוצר כ־xref) היא מופע בתוך מסמך או ספר המפנה את הקורא למידע קשור או נרדף במקום אחר, בדרך כלל בתוך אותו חיבור. **לבצע הפניה צולבת** פירושו ליצור קישור כזה.

הפניות צולבות מקשרות בדרך כלל לנושא קשור. קוראים נעזרים בהן כדי לאמת טענות של מחבר או כדי לאתר מידע נוסף בנושא מסוים. במילונים אנציקלופדיות מודפסים ומקוונים כאחד, להפניות צולבות חשיבות מיוחדת, שכן הן יוצרות מבנה רשת של יחסים בין חלקי מידע שונים – הן בתוך המילון עצמו והן מחוצה לו.

בעבודות עיון מודפסות, כגון מילונים ואנציקלופדיות, נעשה שימוש באמצעים טיפוגרפיים שונים לציון הפניות צולבות: טקסט מודגש, אותיות רישיות מוקטנות (small caps), כתב נטוי; סמלים כגון יד מצביעה (manicule) או חץ; וכן בביטויים כגון "ראו גם" או "ל־". לדוגמה, תחת הערך "אלברט איינשטיין" במפתח של ספר על זוכי פרס נובל עשויה להופיע ההפניה: "ראו גם: איינשטיין, אלברט". הפניות צולבות והערות שוליים בטקסט מודפס ממלאות תפקיד מקשר הדומה לזה המתקיים בהיפרטקסט.

בהיפרטקסט, הפניות צולבות מופיעות כקישורים "חיים" בתוך הטקסט, אשר עם הפעלתם – באמצעות לחיצה בעכבר, מגע, פקודה קולית או אמצעי אחר – מציגים מיידית את התוכן המופנה, שעשוי להיות חלק אחר באותו מסמך או מסמך אחר לחלוטין.

מושגים קרובים קיימים גם במדעי המחשב. בתכנות, "הפניה צולבת" מציינת רשימה של כל שמות הקבצים ומספרי השורות שבהם מופיע מזהה נתון בעץ קוד המקור של התוכנית. בהקשר זה, "טבלת הפניה צולבת" (cross-reference table) היא טבלה של המשתנים והקבועים בתוכנית מחשב, והיא כוללת את מספרי השורות המגדירות אותם ואת מספרי השורות אשר בהן הם מופיעים כנפעלים. במערכת לניהול מסדי נתונים יחסיים (RDBMS), טבלה עשויה לשאת את הקידומת או הסיומת xref כדי לציין שהיא טבלת הפניה צולבת המחברת בין שתי טבלאות או יותר באמצעות מפתח ראשי.

## הערות שוליים

קטגוריה:כתיבה
קווין לייהי

**קווין לייהי** (באנגלית: **Kevin C. Leahy**) הוא קצין בדרגת לוטננט גנרל בצבא ארצות הברית, משרת כמפקד הכוח היבשתי בפיקוד מרכז של ארצות הברית (הארמייה השלישית).

## ביוגרפיה
לייהי גדל באוקלנד שבניו ג'רזי. ב-1989 הצטרף לכוחות המילואים של צבא ארצות הברית, במהלך לימודי התואר הראשון הצטרף לתוכנית הכשרת הקצינים וב-1993 החל לשרת כקצין משטרה צבאית. הוא התנדב לכוחות המיוחדים ולאחר הכשרתו ב-1998 הוצב בקבוצת הכוחות המיוחדים החמישית. הוא שימש מפקד פלגה, פלוגה, גדוד ומפקד היחידה בשנים 2015 עד 2017. הוא שירת כסגן מפקד הדיוויזיה השביעית, סגן מפקד פיקוד המבצעים המיוחדים של פיקוד מרכז, מפקד המבצעים המיוחדים במרכז אפריקה, ומפקד פיקוד המבצעים המיוחדים של פיקוד מרכז. שימש סגן מפקד אגף התכנון במטות המשולבים. ב-2024 מונה למפקד כוח משימה משותף משולב - מבצע נחישות טבועה. ב-2025 מונה לממלא מקום סגן מפקד פיקוד מרכז של ארצות הברית. במרץ 2026 מונה למפקד הארמייה השלישית, כוח היבשה של פיקוד מרכז.

לייהי בעל תואר ראשון במשפט פלילי מאוניברסיטת סקרנטון ותואר שני בלימודים צבאיים ממכללת הפיקוד והמטה הכללי של צבא ארצות הברית. הוא נשוי לאב לארבעה.
## קישורים חיצוניים

*ביוגרפיה, באתר פיקוד מרכז של ארצות הברית

קטגוריה:אמריקאים מעוטרי אות לגיון ההצטיינות
קטגוריה:גנרלים בצבא ארצות הברית
קטגוריה:מעוטרי לב הארגמן
קטגוריה:מפקדי הארמייה השלישית של צבא ארצות הברית
Alive (מיני-אלבום)

***Alive*** הוא המיני-אלבום הקוריאני החמישי של להקת הבנים הדרום קוריאנית ביג באנג, אשר יצא לאור דרך חברת YG אנטרטיינמנט ב-29 בפברואר 2012. חברי להקת ביגבאנג, ג'י-דרגון ו-T.O.P, כתבו והפיקו את המילים והמוזיקה כמעט לכל השירים באלבום. האלבום כולל שלושה סינגלים דיגיטליים שיצאו במהלך השבוע שלפני כן, "Blue" "Fantastic Baby" ו־"Bad Boy" ושלושתם הגיעו לשלושת המקומות הראשונים במצעד של Gaon.

המיני-אלבום, יחד עם הסינגלים שלו, זכה בפרסים שונים, כולל בטקס פרסי גאון ובפרסי המוזיקה העולמית. גרסה מחודשת של המיני־אלבום, בשם *Still Alive*, יצאה לאור ב־3 ביוני 2012 וכללה את הסינגל "Monster" לצד שני שירים חדשים נוספים.

שתי הגרסאות זכו להצלחה מסחרית בדרום קוריאה, כאשר *Alive* ו-*Still Alive* דורגו כאלבומים השני והשישי הנמכרים ביותר לשנת 2012 בדרום קוריאה. עד שנת 2016 נמכרו שתי הגרסאות יחד ביותר מ־450,000 עותקים בסך הכול. מבחינה בין-לאומית, *Alive* סימן את הפעם הראשונה שאלבום בשפה הקוריאנית נכנס למצעד הבילבורד 200 בארצות הברית, ואת הפעם השנייה שאמן קוריאני נכנס למצעד לאחר האלבום *BoA* בשנת 2009.

## שחרור וקידום
ב-27 בינואר 2012, פורסמה רשימת השירים ושם המיני-אלבום הקרוב של ביג באנג, *Alive*. טדי פארק מ-YG אנטרטיינמנט וחברי להקת ביג באנג, ג'י-דרגון ו-T.O.P. הפיקו וכתבו את רוב השירים למיני-אלבום.

"Blue" יצא לאור ב-22 בפברואר 2012, כסינגל המוביל של המיני-אלבום, ולאחר מכן ביג באנג פרסמו טריילרים של שירים אחרים ביוטיוב מדי יום בין ה-23 ל-28 בפברואר. בנוסף, הם הכריזו על סיבוב ההופעות Alive World Tour לקידום האלבום. המיני-אלבום והסינגל השני שלו, "Bad Boy", יצאו לאור בו זמנית ב-29 בפברואר 2012. הקידומים החלו עם הופעות טלוויזיוניות של המיני־אלבום בתוכנית Inkigayo של רשת SBS. הסינגל השלישי מהאלבום, "Fantastic Baby" יצא לאור ב-7 במרץ 2012 עם קליפ נלווה.

המיני-אלבום יצא מחדש כמהדורה מחודשת עם שירים נוספים ושמו שונה ל-*Still Alive*. המהדורה המחודשת והסינגל המוביל "Monster" יצאו לאור ב-3 ביוני 2012. השירים "Blue", "Bad Boy", "Fantastic Baby" ו-"Monster" הוקלטו מחדש בשפה היפנית ונכללו באלבום היפני המלא של ביג באנג, *Alive*. שירים אחרים, בצורתם המקורית בשפה הקוריאנית, נכללו גם הם באלבום.

## הצלחה מסחרית
*Alive* הפך לאלבום הקוריאני הראשון שנכנס למצעד בילבורד 200 בארצות הברית, ובזמן יציאתו החזיק בשיא כאלבום הקיי-פופ הנמכר ביותר אי פעם בארצות הברית, עם מכירות של למעלה מ-4,100 עותקים בשבוע הראשון לצאתו. האלבום דורג גם במקום הרביעי במצעד ה-Heatseekers, במקום ה-22 במצעד האלבומים העצמאיים, ובמקום הרביעי במצעד האלבומים העולמיים. ב-9 במרץ 2012, נחשף כי ביג באנג הייתה הלהקה הראשונה שתפסה 5 מתוך 10 המקומות הראשונים במצעד הקיי-פופ הוט 100 עם "Blue", "Bad Boy", "Fantastic Baby", "Ain't No Fun" ו-"Love Dust".

*Alive* הגיע למקום השישי במצעד האלבומים השבועי של אוריקון ביפן. בדרום קוריאה, שני האלבומים *Alive* ו־*Still Alive* הופיעו לראשונה במקום הראשון במצעד האלבומים של Gaon. המיני-אלבום סיים את שנת 2012 כאלבום השני הנמכר ביותר של השנה בדרום קוריאה, בעוד שהמהדורה המחודשת דורגה במקום השישי. בטייוואן, המיני-אלבום הגיע למקום הראשון במצעד G-Music ואף קיבל תעודת פלטינה כפולה.

## פרסים ומועמדויות

## רשימת שירים

## מיקומי שיא

## מכירות

## הערות שוליים

קטגוריה:מיני-אלבומים בקוריאנית
קטגוריה:מיני-אלבומי חברת YG אנטרטיינמנט
קטגוריה:מיני-אלבומים מ-2012
הליגה הלטבית-אסטונית בכדורסל

**ליגת העל הלטבית-אסטונית בכדורסל** (בלטבית: **Latvijas—Igaunijas Basketbola līga**, באסטונית:**Eesti-Läti Korvpalliliiga**) היא ליגת הכדורסל אזורית. היא הוקמה בעקבות סיום פעילות של הליגה הבלטית. בעונה הראשונה שיחקו בה 15 בקבוצות. בעונת 2025/2026 משחקות בה 14 קבוצות. 

ביוני 2022 בעקבות פלישת רוסיה לאוקראינה, הצטרפה לליגה קבוצה מאוקראינה, "פרומיתיי" ששיחקה את משחקי הבית בריגה.

עונת הליגה כוללת משחקי בית/משחקי חוץ כאשר כל הקבוצות נפגשות פעמיים. בהמשך נערכות משחקי פלייאוף. מפגשי רבע הגמר וחצי הגמר דורשים שני ניצחונות. בהמשך מתקיים משחק בודד על אליפות הליגה ועל מדליית הארד.

קבוצת VEF ריגה זכתה ב-2 אליפות והיא גם האלופה הנוכחית.

## הקבוצות לעונת 2025/2026

## סטטיסטיקה

## קישורים חיצוניים
* 
* נתונים מאתר יורובסקט

קטגוריה:תחרויות כדורסל באירופה
קטגוריה:לטביה: כדורסל
קטגוריה:אסטוניה: כדורסל
ריצ'רד קאטס

**ריצ'רד קאטס** (באנגלית: **Richard Cutts**; 28 ביוני 1771 – 7 באפריל 1845) היה סוחר ופוליטיקאי אמריקאי, חבר המפלגה הדמוקרטית-רפובליקנית, אשר נודע במיוחד בזכות כהונתו כמבקר השני של משרד האוצר של ארצות הברית בשנים 1817–1829 וכחבר בית הנבחרים של ארצות הברית מטעם מסצ'וסטס בשנים 1801–1813.

## ביוגרפיה
### ראשית חייו
קאטס נולד באי קאטס ב־28 ביוני 1771. האי שכן סמוך לעיירה פפרלבורו שבפרובינציית מיין, שהייתה חלק מפרובינציית מפרץ מסצ'וסטס (כיום סאקו, מיין). הוא היה החמישי מבין שמונה ילדים שנולדו לתומאס קאטס ולאליזבת סקמון קאטס. הוא למד בבתי ספר כפריים במיין וב־Phillips Academy. בשנת 1790 השלים את לימודיו באוניברסיטת הרווארד, ולאחר מכן טייל רבות באירופה.

אביו היה בונה אוניות וסוחר שסחר בעץ ובמטענים נוספים בנמלים באיי הקריביים. קאטס למד משפטים, אך במקום לעסוק בכך בחר להפוך לסוחר מצליח.

### קריירה פוליטית
כחבר המפלגה הדמוקרטית-רפובליקנית כיהן קאטס בבית הנבחרים של מסצ'וסטס בשנים 1799–1800. בשנת 1800 נבחר לקונגרס השביעי. הוא נבחר מחדש חמש פעמים וכיהן בבית הנבחרים של ארצות הברית מ־4 במרץ 1801 עד 3 במרץ 1813. בשנת 1812 התמודד ללא הצלחה לבחירה מחדש לקונגרס ה־13.

במהלך מלחמת 1812 מונה למפקח הכללי הפדרלי על אספקה צבאית וכיהן בתפקיד בשנים 1813–1817. בשנת 1817 מונה למבקר השני של משרד האוצר – האדם הראשון שכיהן בתפקיד זה. הוא שירת עד 21 במרץ 1829, ולאחריו נכנס לתפקיד אייזק היל.

### מותו וקבורתו
לאחר פרישתו התגורר קאטס בוושינגטון די. סי., שם נפטר ב־7 באפריל 1845. בתחילה נקבר בבית העלמין סנט ג'ון, ובשנת 1857 הועבר לקבורה מחדש בבית העלמין אוק היל.

## משפחתו
בשנת 1804 נשא קאטס לאישה את אנה פיין, שאחותה דולי מדיסון הייתה רעייתו של מזכיר המדינה (ולימים הנשיא) ג'יימס מדיסון. לזוג נולדו שבעה ילדים – חמישה בנים ושתי בנות.

בתו מרי הייתה קרובה מאוד לדולי מדיסון וכתבה שני ספרי זיכרונות עליה. נכדו, ג'יימס מ. קאטס, שירת בצבא האיחוד במלחמת האזרחים האמריקאית וזכה במדליית הכבוד. נכדתו, אדל קאטס דאגלס, הייתה אשתו השנייה של הסנאטור סטיבן דאגלס.

## קישורים חיצוניים

* 
* 

קטגוריה:אמריקאים ילידי מסצ'וסטס
קטגוריה:בוגרי אוניברסיטת הרווארד
קטגוריה:חברי בית הנבחרים של ארצות הברית ממסצ'וסטס
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1771
קטגוריה:אמריקאים שנפטרו ב-1845
For Life (מיני-אלבום)

***For Life*** הוא המיני-אלבום החמישי של להקת הבנים הדרום קוריאנית-סינית אקסו, שיצא לאור ב-19 בדצמבר 2016 על ידי חברת SM אנטרטיינמנט. המיני-אלבום כולל חמישה שירים, ביניהם הסינגל המוביל כשם האלבום, בגרסאות קוריאנית וסינית. זה היה האלבום האחרון שבו השתתף חבר הלהקה לאי, לפני הפגרה הממושכת שלו.

## רקע ושחרור
ב-30 בנובמבר 2016, אושר כי אקסו יוציאו לאור את המיני-אלבום החמישי שלהם ואת אלבום החורף המיוחד השלישי, אחרי *[[Miracles in December]]* (2013) ו-*[[Sing for You]]* (2015). ב-13 בדצמבר הוכרז כי שם האלבום יהיה *For Life*. הקליפים של האלבום ושיר הנושא יצאו לאור בו זמנית ב-19 בדצמבר. בניגוד לאלבומים קודמים של אקסו שיצאו בגרסאות נפרדות בקוריאנית וסינית, *For Life* כולל גם את הגרסאות הקוריאניות וגם את הגרסאות הסיניות של השירים.

## הצלחה מסחרית
בשבוע הראשון לצאתו, *For Life* מכר למעלה מ-300,000 עותקים, מכירות האלבום השני הטובות ביותר של אקסו בשבוע הראשון ובמקום השלישי הטובות ביותר בהיסטוריה של מצעד מכירות האלבומים הדרום קוריאני Hanteo. האלבום הופיע לראשונה במקום הראשון במצעד האלבומים של Gaon בדרום קוריאה, בנוסף *For Life* הפך לאלבום השלישי הנמכר ביותר במצעד Gaon בשנת 2016 עם מכירות של 438,481 עותקים.

## רשימת שירים

## מיקומי שיא

## מכירות

## הערות שוליים

קטגוריה:מיני-אלבומים בקוריאנית
קטגוריה:מיני-אלבומים מ-2016
יום מגן המולדת

**יום מגן המולדת** (ברוסית: **День защитника Отечества**) הוא יום להנצחת הצבא האדום, הוכרז כחג בברית המועצות הסובייטית ב-27 בינואר 1922, 4 שנים לאחר הקמתו. בהתחלה נקרא "יום הצבא האדום", אחרי מלחמת העולם השנייה משנת 1946 "יום הצבא הסובייטי", ועד פירוק ברית המועצות "יום הצבא והצי". נחגג ב-23 בפברואר ברוסיה ובחלק ממדינות העצמאות מברית המועצות. בוטל באוקראינה, במקומו נחגג יום מגן אוקראינה ב-1 באוקטובר. בקזחסטן נחגג ב-7 במאי. החג נחשב ליום של תהילה צבאית עבור רוסיה.

## היסטוריה
נחגג לראשונה בשנת 1919 לציון מהלך מלחמת האזרחים הרוסית, כאשר הגיוס ההמוני הראשון לצבא האדום התרחש בפטרוגרד ובמוסקבה, אוחד עם יום השנה לפרסום הצו על הקמת הצבא האדום. בשנת 1991, ניתן לחג שמו הנוכחי, נקבע חג ממלכתי משנת 2002 על ידי נשיא רוסיה ולדימיר פוטין.

## חגיגות ברוסיה ובעולם
[ממוזער|250x250 פיקסלים|הטקס בשנת 2008 עם הנשיא [ולדימיר פוטין|פוטין]]
החג נחגג במצעדים ותהלוכות לכבוד ותיקי המלחמה ומוכר רשמית לאנשים המשרתים או שירתו בכוחות המזוינים של רוסיה או ברית המועצות. ברמה הלאומית הוא משמש כיום הגבר, בו נשים מעניקות מתנות לגברים בחייהן כחלק מהתרבות, כמקביל ליום האישה הבינלאומי שמצוין ב-8 במרץ.

המסורת מתקיימת עם טקס בקרמלין שכולל הנחת זרים על קבר החייל האלמוני לאחר דקת דומייה, בה מתנגן ההמנון הלאומי ומתקיימת צעידה של יחידת משמר הכבוד. הנהגת המדינה נוכחת בקונצרט המוקדש לחג בארמון הקרמלין הממלכתי, בערים הגדולות יש תצוגת זיקוקים.

### במדינות אחרות
במדינות שונות מתקיימים אירועים חגיגיים משותפים ב-23 בפברואר.
[ממוזער|טנק T-72 במהלך מצעד יום מגן המולדת ב[אסטנה, קזחסטן, בשנת 2015.]]
[ממוזער|מצעד יום מגן המולדת ב[בישקק, קירגיזסטן, 2018.]]
ממוזער|יום הכוחות המזוינים בדושנבה, טג'יקיסטן, 2013.

## ראו גם
* יום חיל הים
* האנשה של רוסיה

## קישורים חיצוניים

## הערות שוליים

קטגוריה:רוסיה: חגים וימי ציון
קטגוריה:ברית המועצות: צבא וביטחון
קטגוריה:רוסיה: צבא וביטחון
קטגוריה:אירועים בחודש פברואר
גדות הלואן, באור סתיו

**גדות הלואן, באור סתיו** הוא ציור שמן על בד מאת אלפרד סיסלי, משנת 1881. מידות היצירה 65 ס"מ גובה ו־85 ס"מ רוחב. היצירה התקבלה באמצעות ירס"ו, ארגון להשבת נכסי היהודים. היצירה מוצגת באגף האמנות המודרנית במוזיאון ישראל.

## רקע
סיסלי היה ממוצא אנגלי, ואף כי נולד בפריז ורוב חייו עברו עליו בצרפת, שמר על נתינותו האנגלית. בצעירותו נשלח ללונדון כדי להכשיר את עצמו לעסקים, ובמהלך שהותו שם בשנים 1857–1860 התוודע לאמנים האנגלים, ההולנדים והפלמים שהוצגו בגלריה הלאומית. ניתן להניח כי ציירי הנוף, ובהם קונסטבל, השפיעו עליו.

עם שובו לצרפת החליט להיות לצייר והצטרף לסטודיו של שרל גלייר, שם פגש אמנים צעירים שלימים ייקראו אימפרסיוניסטים. הוריו תמכו בו כלכלית, והוא הקדיש את עצמו מראשית דרכו לציור נוף, תוך הימנעות מציורי דמויות גדולות. מלחמת צרפת–פרוסיה בשנים 1870–1871 הביאה עליו משבר אישי: אביו איבד את רכושו ונפטר זמן קצר לאחר מכן, והסטודיו שלו נבזז בידי חיילים פרוסים. מאז נאלץ לפרנס את משפחתו ממכירת ציוריו.

## התפתחות סגנונית
בתחילת שנות השבעים פיתח סיסלי סגנון אישי ששאף לתפוס את הרגע החולף בנוף. הוא עבד במשיכות מכחול קטועות ובסולם צבעים בהיר, וצייר ישירות בטבע. בתמונות בנויות בקפידה, שלעיתים חזר וציירן, תיעד את חדירת המודרניות לאזורים הכפריים שמחוץ לפריז שבהם התגורר. בשלהי שנות השבעים, כאשר אמנים אחרים בחוג האימפרסיוניסטי בחנו מחדש את עקרונות היסוד של הזרם, נותר סיסלי נאמן להם.

## היצירה
בשנת 1880 עבר סיסלי לאזור שמדרום־מזרח לפריז, סמוך ליער פונטנבלו, ושם התגורר עד סוף ימיו בכפרים קטנים אחדים. הציור "גדות הלואן, באור סתיו" נוצר במהלך הסתיו השני שלו בכפר וונה־נדון. מן האזור נשקפו נופים רחבים של נהר הלואן. בציור בחר האמן נקודת תצפית גבוהה שממנה ניבט נוף כפרי רחב ידיים, ובמרכזו נהר המתפתל באיטיות. בקדמת התמונה ניצבים עצים עירומים, ובהם עץ גבוה הבולט במיוחד ומעכב את המבט מן ההתרחבות אל האופק. מימין לקו האמצע נראות שתי דמויות קטנות העובדות בשדה. שילוב הדמויות בנוף מדגיש את אחדות האדם והטבע.

פני השטח בנויים ממשיכות מכחול וממרקמי צבע עשירים בגוונים עדינים, המקבילים לאיכויות האדמה, המים והשמים. תחושת המרחב מושגת באמצעות רצועות אדמה נסוגות, הנהר המתעקל שעל גדתו הרחוקה נראים בתים קטנים, והשמים שצבעם משתנה בהדרגה מכחול עז לאפור בהיר בקו האופק. גוני ורוד וכחול הרמוניים, המנוקדים בנגיעות סגלגלות, מעניקים לציור אחידות כרומטית כוללת.

## תערוכות
היצירה הוצגה בתערוכה "מתנות מובטחות" במוזיאון ישראל בשנת 1985, וכן בתערוכה "פיקדון: יצירות אמנות שנגזלו בזמן השואה והופקדו למשמרת במוזיאון ישראל" בשנת 2008.

## הערות שוליים

קטגוריה:ציורי נוף
קטגוריה:מים באמנות
קטגוריה:עצים בציורים
קטגוריה:ציורים מהמאה ה-19
קטגוריה:ציורי שמן
קטגוריה:מוזיאון ישראל: ציורים
קטגוריה:ביזת יצירות אמנות בידי הנאצים